 REPUBLIKA HRVATSKA

ŠIBENSKO-KNINSKA ŽUPANIJA

 **G R A D**  *Š I B E N I K*

 **Gradsko vijeće**

 Na temelju točke V. Odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini ("Narodne novine", broj 10/24), Proračuna Grada Šibenika za 2024. godinu („Službeni glasnik Grada Šibenika“, broj 10/23) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 18. sjednici od 13. ožujka 2024. godine, donosi

**O D L U K U**

**o kriterijima, mjerilima i načinu financiranja decentraliziranih funkcija**

**osnovnog školstva Grada Šibenika za 2024. godinu**

**I.**

 Ovom Odlukom utvrđuju se sredstva za financiranje minimalnog financijskog standarda decentraliziranih funkcija osnovnog školstva Grada Šibenika za 2024. godinu.

**II.**

 Na temelju točke II. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini („Narodne novine“, broj 10/24), Grad Šibenik ostvario je bilančna prava za financiranje minimalnog financijskog standarda osnovnih škola u ukupnom iznosu od 1.148.188,00 EUR, a koja sredstva se raspoređuju kako slijedi:

* materijalni i financijski rashodi i rashodi za materijal i dijelove za tekuće i investicijsko održavanje, usluge tekućeg i investicijskog održavanja (u daljnjem tekstu: tekuće i

investicijsko održavanje)

 954.502,00 EUR

* rashodi za nabavu proizvedene dugotrajne

 imovine i dodatna ulaganja na nefinancijskoj

 imovini 193.686,00 EUR.

**III.**

 **- MATERIJALNI I FINANCIJSKI RASHODI**

 Kriterij za utvrđivanje visine sredstava za materijalne i financijske rashode u 2024. godini je iznos bilančnih prava za 2023. godinu, sukladno opsegu djelatnosti osnovnih škola, te su sredstva planirana prema Uputama za izradu proračuna jedinica lokalne i područne (regionalne) samouprave za razdoblje 2024.-2026. godine.

 Bilancirana sredstva za financiranje materijalnih (skupina 32) i financijskih (skupina 34) rashoda za 2024. godinu u iznosu od 870.115,00 EUR rasporediti će se na sljedeće podskupine:

*- 321 – naknade troškova zaposlenima, te pripadajuće podskupine:*

 3211 službena putovanja

 3213 stručno usavršavanje zaposlenika

 3214 ostale naknade troškova zaposlenima

*- 322 – rashode za materijal i energiju, te pripadajuće podskupine:*

 3221 uredski materijal i ostali materijalni rashodi

3223 energija

3225 sitni inventar i auto gume

3227 službena, radna i zaštitna odjeća i obuća

*- 323 – rashodi za usluge, te pripadajuće podskupine:*

 3231 usluge telefona, pošte i prijevoza

 3233 usluge promidžbe i informiranja

 3234 komunalne usluge

 3235 zakupnine i najamnine

 3236 zdravstvene i veterinarske usluge

 3237 intelektualne i osobne usluge

 3238 računalne usluge

 3239 ostale usluge

*- 329 – ostali nespomenuti rashodi poslovanja, te pripadajuće podskupine:*

 3292 premije osiguranja

 3293 reprezentacija

 3294 članarine

 3295 pristojbe i naknade

 3299 ostali nespomenuti rashodi poslovanja

*- 343 – ostali financijski rashodi i pripadajuća podskupina*

3431 bankarske usluge i usluge platnog prometa

3433 zatezne kamate.

 Raspodjela ovih sredstava po školama realizirati će se na temelju predloženih financijskih planova osnovnih škola za 2024. godinu, uzimajući u obzir stvarni utrošak po pojedinim stavkama iz prethodne godine, uvažavajući specifičnosti pojedinih škola.

 Plaćanje ovih rashoda izvršavati će se iz Riznice Grada Šibenika, na temelju zahtjeva osnovnih škola (ovjerenih od odgovornih osoba – ravnatelja i računovođa), u skladu s prihvaćenim godišnjim financijskim planovima, te raspoloživosti proračunskih sredstava.

 Provedbu i nadzor plaćanja izvršavati će Upravni odjel za financije i Upravni odjel za društvene djelatnosti.

**IV.**

 **- RASHODI ZA TEKUĆE I INVESTICIJSKO ODRŽAVANJE**

 Sredstva za tekuće i investicijsko održavanje školskog prostora i postrojenja u iznosu od 84.387,00 EUR raspoređuju se po osnovnim školama na temelju prihvaćenih godišnjih financijskih planova i zahtjeva škola, uzimajući u obzir stvarno stanje objekata i potrebe ulaganja u njihovu obnovu.

 Namijenjena su za tekuće i investicijsko održavanje školskog prostora, opreme, nastavnih sredstava i pomagala, inspekcijske nalaze, kvarove koji se ne mogu planirati, te ostalo održavanje radi osiguranja pretpostavki za redovno funkcioniranje škole, kao i nabavu materijala za tekuće održavanje školskog prostora i opreme.

 Bilancirana sredstva obuhvaćaju rashode koji se odnose na skupine za:

 3224 – Materijal i dijelovi za tekuće i investicijsko održavanje i

 3232 – Usluge tekućeg i investicijskog održavanja.

 Planirana sredstva raspodijelit će se na način:

|  |  |  |
| --- | --- | --- |
| ***Škola*** | ***Vrsta rashoda*** | ***Iznos u EUR*** |
| **OŠ Petra Krešimira IV** | - bojanje učionice engleskog jezika u matičnoj školi 5.000,00 \*ostali rashodi 7.000,00  |  12.000,00 |
| **OŠ Tina Ujevića** | \* ostali rashodi 3.500,00  | 3.500,00 |
| **OŠ Brodarica** | \* ostali rashodi 6.600,00  | 6.600,00 |
| **OŠ Fausta Vrančića** | - bojanje učionice glazbene kulture u matičnoj školi 3.063,00 \* ostali rashodi 7.033,00  | 10.096,00 |
| **OŠ Meterize** | - izmjena okova stolarije u dvorani škole 3.750,00 \* ostali rashodi 7.000,00  | 10.750,00 |
| **OŠ Jurja Dalmatinca** | \* ostali rashodi 18.254,00 | 18.254,00 |
| **OŠ Jurja Šižgorića** | \*ostali rashodi 9.600,00  | 9.600,00 |
| **OŠ Vidici** |  \* ostali rashodi 10.087,00 | 10.087,00 |
| **OŠ Vrpolje** | \* ostali rashodi 3.500,00 | 3.500,00 |
| **UKUPNO OŠ** |  | **84.387,00** |

***\* ostali rashodi: odnose se na rashode koji se ne mogu planirati, koji su neophodni za redovno***

 ***poslovanje škole, a obuhvaćaju pripadajuće rashode podskupine 322-odjeljak 3224 i podskupine***

 ***323-odjeljak 3232 koje škole iskazuju u svojim financijskim planovima***

 Rashode za hitne intervencije i popravke kvarova koji se ne mogu planirati, nabavu materijala za tekuće održavanje školskih prostora škole iskazuju putem gradske riznice. Prijedlog (pisani zahtjev) s popratnom dokumentacijom (računi, situacije, ugovori, narudžbenice i sl.) za utrošak sredstava, osnovne škole će dostavljati Upravnom odjelu za financije Grada Šibenika, koji će iste odobravati i izvršiti plaćanja po ispostavljenim računima.

**V.**

 **- RASHODI ZA NABAVU PROIZVEDENE DUGOTRAJNE**

 **IMOVINE I DODATNA ULAGANJA NA NEFINANCIJSKOJ**

 **IMOVINI**

 Rashodi za nabavu proizvedene dugotrajne imovine i dodatna ulaganja na nefinancijskoj imovini u iznosu od 193.686,00 EUR realizirati će se prema Planu rashoda za nabavu proizvedene dugotrajne imovine i dodatna ulaganja na nefinancijskoj imovini za 2024. godinu, kojeg donosi Gradsko vijeće Grada Šibenika.

**VI.**

 Sredstva za decentralizirane funkcije osnovnog školstva, sukladno Odluci Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini, ostvaruju se iz dodatnog udjela poreza na dohodak po stopi od 1,9%, te s pozicije pomoći izravnanja za decentralizirane funkcije u državnom proračunu za 2024. godinu.

**VII.**

 Ova Odluka stupa na snagu prvog dana od dana objave u "Službenom glasniku Grada Šibenika".

KLASA: 602-01/24-01/02

URBROJ: 2182-1-05/1-24-3

Šibenik, 13. ožujka 2024.

GRADSKO VIJEĆE GRADA ŠIBENIKA

 PREDSJEDNIK

 dr.sc.Dragan Zlatović

Dostaviti:

1. „Službeni glasnik Grada Šibenika“

2. Upravni odjel za financije – ovdje

3. Upravni odjel za društvene

 djelatnosti – ovdje

4. Osnovne škole Grada Šibenika

5. Dokumentacija – ovdje

6. Arhiv – ovdje